[](http://video2.rtklive.com/img/stema.pdf) **REPUBLIKA E KOSOVËS/REPUBLIKA KOSOVA/REPUBLIC OF KOSOVO** 

**KOMUNA E GJAKOVËS**

**OPŠTINA DJAKOVICA/MUNICIPALITY OF GJAKOVA**

**DEGJIMET BUXHETORE KOMUNALE 2020-2022**

* **Drejtoria për Buxhet dhe Financa**

Drejtoria për Buxhet dhe Financa në përputhje me Ligjin e Menaxhimit të Financave Publike, Ligjin për Buxhet të Republikës së Kosovës dhe Qarkoreve Buxhetore 2020 - 01/02 të pranuar nga Ministria e Financave, Komuna e Gjakovës nga data 02.09.2019 deri me datën 09.09.2019 nën patron atin e Kuvendit Komunal të Gjakovës ka organizuar serinë e dëgjimeve Buxhetore me publikun në të gjitha rajonet e Komunës.

Drejtori i Drejtorisë për Buxhet dhe Financa – Durim Halilaj prezantoi Buxhetin Komunal për vitet 2020 – 2022, ku konstatoi së planifikimi i buxhetit është në përputhshmëri me Qarkoren e Parë dhe te Dytë Buxhetore 2020/01/02 të lëshuar nga MF-ve. Drejtori i Drejtorisë për Buxhet dhe Financa – Durim Halilaj theksoi se buxheti i paraparë për Komunën e Gjakovës për vitin 2020 është 27.252.717.00 € që nënkupton se ka rritje në vlerën prej 2.467.544.00 € krahasuar me vitin aktual 2019, apo për + 10 % me i lartë. Buxheti për vitin 2021 është 28.302.366 ,00€ dhe për vitin 2022 ne shumë prej 29.436.841,00 € . Durim Halilaj potencoi burimet e financimit si dhe pjesëmarrjen e secilës kategori të shpenzimeve në buxhetin e planifikuar.

Drejtori i Drejtorisë për Buxhet dhe Financa prezantoi tek të pranishmit edhe listën e projekteve kapitale të planifikuara për vitet 2020 – 2022. Mes tjerash ai theksoi se Komuna e Gjakovës se investimet kapitale përbejnë shumën prej: 7.097.485.00 € apo 26.04% nga totali i buxhetit komunal për vitin 2020. Kjo rritje e investimeve kapitale parashihet të vazhdojë në mënyrë progresive edhe për gjatë viteve 2021 dhe 2022.

**RAPORT**

I dëgjimeve publike për Buxhetin e vitit 2020 – 2022 të komunës së Gjakovës me qytetarët e Komunës së Gjakovës,

1. **Dëgjimet Buxhetore me Publikun në Ponoshec, Datë: 02.09.2019, ora 17:00**

**Banorët e Ponoshecit dhe rajonit përreth kërkuan që**:

* Te ndërtohet një punkt i zjarrfikësve ne fshatin Ponoshec,
* Ndërtimi i shkollës fillore e cila është e vjetër dhe kërkesa e banoreve është qe disa vite,
* Rritja e buxhetit për bujqësi, sidomos për kanale te ujitjes,
* Ndërtimi i kanalizimeve për ujerat e zeza,
* ndërtimi – renovimi i pallatit te kulturës në Ponoshec,
* Asfaltimi i rrugës për lagjen e Maqëve në Shishman,
* Për ujësjellësin ne fshatrat e Rekës se Keqe shprehen falënderime dhe besimin se ky do te përfundoj deri ne fund te vitit 2019,
* Te shtrohet rrugicat ne fsh. Korenicë,
* Kërkuan shtrimin e rrugëve me asfalt ose kabëza ne fshatin Stubullë.

1. **Dëgjimet Buxhetore me Publikun në Sheremet, Datë: 02.09.2019, ora 18,30**

**Banorët e Sheremetit dhe rajonit përreth kërkuan që:**

* Ndërtimi - asfaltimi ose shtrimi me kupëza i rrugës “Vezir Ademaj” ne fshatin Sheremet me gjatësi prej : 400 m,
* Shpërndarja dhe mirëmbajtja e ndriçimit publik,
* Vendosja e disa gypave nëntokësor për bartjen ujërave te zeza,
* Hapja dhe ndërtimi i kanaleve për ujitje te tokave si dhe subvencionimi i bujqësisë,
* Ndërtimi ujësjellësit.

1. **Dëgjimet Buxhetore me Publikun në Rogovë, Datë: 03.09.2019, ora 17:00**

**Banorët e Rogovës dhe rajonit përreth kërkuan që :**

* Shtrimin me asfalt dhe sanimin e disa rrugëve në brendi të fshatit Rogovë,
* Kërkuan mirëmbajtjen dhe përhapjen e ndriçimit publik,
* Gjendja me kanalizimet atmosferike nuk ishte më e mirë as në Rogovë ashtu si në shumicën e fshatrave, por nga zyrtaret e komunës u njoftuan se për kanalizime ne tere territorin e komunës do kemi investime nga BE- KFV gjermane për ndërtimin e impianteve te ujerave te zeza ne vlere disa milionëshe,
* Nuk munguan as kërkesat për programin e Bujqësisë – ku banorët kërkuan ndërtimin e kanalit të ujitjes ,
* Kërkuan asfaltimin e rrugës ne gjatësi prej 750 m. Ne Pjetërshan për lagjen Shkurrel,
* Ndërtimin e rrugës nga Bishtazhini deri te lapidari i dëshmorit Gasper Karaqi si dhe rrugicat te Smaqi 2 deri te lagja Lleshdedaj,
* Kemi disa rruge te pa kryera si rruga “Zyber Shala” ne fsh, Rogovë, edhe kjo një kërkesë e parashtruar nga te pranishmit,
* Kërkuan që të bëhet sanimi i gropave, pasi që janë shkaktarë i aksidenteve,
* Kërkuan rregullimin e rrugës tek varrezat, si dhe rrethimin e varrezave të ashkalinjëve.

1. **Dëgjimet Buxhetore me Publikun në Damjan , Datë: 03.09.2019, ora 18:30**

**Banorët e Damjanit dhe rajonit përreth kërkuan që :**

* Të vazhdohet me ndërtimin dhe përhapjen e ndriçimi publik në terë fshatin Damjan,
* Banorët kërkuan investime në Damjan kryesisht në infrastrukturë rrugore te vazhdohet me ndërtimin e tyre edhe ne vitin 2020 edhe ne disa rrugica te fshatit duke e arsyetuar këtë me faktin që Damjani është një fshat i madh me sipërfaqe dhe numër te banoreve,
* Po ashtu pjesa e rajonit të Muhadrit kërkuan të parashihen investime për ndërtimin e rrugës,
* Sanimi me asfalt te rrugës Ujzë –Muhadër – Pnish,
* Gjendja me kanalizimet atmosferike është e keqe ne tere fshatin. Për këto investime ne sferën e kanalizimit te ujerave te zeza do kemi investime nga KFV gjermane dhe BE për tere territorin e komunës se Gjakovës . Ky shpjegim u dha nga Drejtori për Buxhet dhe Financa dhe ai për Shërbimet publike, jo vetëm për Damjan por pothuajse në tërë rajonet rurale të komunës , meqenëse kjo ishte kërkesa permanente, kanalizimi i ujerave te zeza dhe ujësjellësit,
* Parashtruan kërkesën për ndërtimin e rrugës qe lidh me komunën e Prizrenit,
* Kërkesën për ndërtimin e shkollës e cila ka kosto te larte u ceke se është dërguar projekti ne Ministrinë e arsimit meqenëse komuna e Gjakovës nuk ka mundësi buxhetore për ketë investim të lartë,
* Kërkuan edhe ndërtimin e rrugës ne lagjen Sefsalihu në gjatësi prej: 240 m.

1. **Dëgjimet Buxhetore me Publikun në Skivjan, Datë: 04.09.2019, ora 17:00**

**Banorët e Skivjanit dhe rajonit përreth kërkuan që :**

* Shkolla të rinovohet, kulmi, nyjat sanitare ,interieri , ndriçimi, mungesa e një grope septike,
* Kërkuan mirëmbajtjen dhe përhapjen e ndriçimit publik, edhe ne disa pjese te fshatit Skivjan,
* Gjendja me kanalizimet atmosferike dhe ujerave te zeza eshët e keqe , sidomos në lagjen Avdiaj ,
* Kërkuan që të ju ndahen subvencione për bujqësi – blegëtori,
* Te behën investime ne bujqësi-ndërtimi i kanaleve për ujitjen e tokave,
* Për fshatin Osek Hylë, kërkuan ndërtimin e trotuareve , kanalizimit, terenit sportiv, ndërtimin e 2 rrugicave brenda fshatit ne gjatësi prej nga 200 m,
* Kërkesa për ndihme financiare ne përfundimin e lapidarit te dëshmorëve ne fsh. Skivjan.
* Përfaqësuesit e fshatit Planqor kërkuan investime për kanalizim te ujerave te zeza sepse nuk kane derdhje te këtyre ujerave, ndreqim publik, kanale te ujitjes se tokave ne gjatësi për 120 ha toke pjellore.

**6. Dëgjimet Buxhetore me Publikun në Novosellë, Datë: 04..09.2019, ora 18,30**

**Banorët e Novosellës dhe rajonit përreth kërkuan që :**

* Vazhdimi i ndërtimit te kanalizimit , sepse është duke u derdhur rrugëve të fshatit,
* Kërkojmë investime ne bujqësi ne subvencione, ndërtimin e kanaleve për ujitje te tokave,
* Ndërtimin e kanalit te ujitjes ne gjatësi prej 600 m, kanalizimit si dhe 3 rrugicave brenda fshatit Palabardh,
* Po ashtu përfaqësuesit e fshatrave Novosellë dhe Dobrigje , parashtruan kërkesa për ndërtimin e kanaleve të ujitjes së tokave duke marre parasysh se merren me bujqësi,
* Ndërtimi i kanalizimit në fsh. Novosellë si dhe 2 rrugë në brendi të fshatit Trakaniq,
* Përhapja dhe mirëmbajtja e ndriçimit publik.

1. **Dëgjimet Buxhetore me Publikun në Cërmjan, Datë: 05..09.2017, ora 17:00**

**Banorët e Cërmjanit it dhe rajonit përreth kërkuan që :**

* Të investohet në infrastrukturën rrugore sanimin e saj ne fshatin Cermjan dhe ndërtimin e një muri mbrojtës te një pjese te rrugës,
* Mirëmbajtjen e ndriçimit publik,
* Ndërtimin e rrjetit të kanalizimit për ujerat e zeza sepse janë ne gjendje shume te keqe ne fsh. Kodrali, Cërmjan dhe fshatrat tjera për rreth,
* Kërkesa për ndërtimin e një pjese te rrugës ne lagjen e Kidajve me gjatësi prej 500 m,
* Ndërtimi i trotuareve ne rruge ne qellim te krijimit te shtegut për nxënësit qe vijojnë ne shkolle si dhe udhëtarëve, dhe me ketë evitimin e aksidenteve ne rruge,
* Investime ne bujqësi, kanale te ujitjes se tokave.

1. **Dëgjimet Buxhetore me Publikun në Bec, Datë: 05.09.2019, ora 18:30**

**Banorët e Becit dhe rajonit përreth kërkuan që :**

* Te ndërtohet kanalizimi ne lagjen Tafaj, rregullimi dhe shpërndarja e rrjetit elektrik ketë lagje te fsh. Bec,
* Po ashtu edhe lagjes Hajdaraj dhe Coli nuk kane te ndërtuar kanalizime për ujërat e zeza, me q rast ka po rrezikohet shëndeti i banoreve për shkak te ndotjes se ambientit nga rrjedhjet e ujërave te zeza,
* Te investohet edhe ne Bordosanë në ndërtimin e rrugës,
* Kërkesa për vazhdimin e asfaltimit te rrugëve brenda fshatit Bec, sepse vetëm 2 rruge gjer me tani janë ndërtua, kane mbetur edhe shume rruge tjera te pa ndërtuara ne fshat,
* Investime ne sferën e bujqësisë, kanale për ujitje , subvencione për bujqit, etj.

1. **Dëgjimet Buxhetore me Publikun në Gjakove-me OJQ-te, Shoqatën e Grave, përfaqësuesit e këtyre subjekteve gjate këtij takimi-dëgjimi buxhetor kërkuan që :**

**Datë: 06.09.2019, ora 10:00**

* HANDIKOS pyetën se a do të ju ofrohet mbështetje nga Komuna për veprimtarinë e tyre,
* Kërkesa nga Shoqata e te verbërve për subvencionim për pagesën e shërbimeve komunale, shpenzimeve rrethe trajnimeve qe ndihmojnë te verbrit, krijimin e strukturës për qasjen ma te lehte ne institucione, infrastrukture rrugore për personat me aftësi te kufizuara,
* Kërkesa për ndihme –subvencionim për disa shpenzime te shtëpisë se sigurte qe gjendet ne Gjakove,
* Nevoja për ndërtimin e banesave sociale për te pastrehët,
* Te ndihmohen bizneset qe udhëhiqen nga gratë.

1. **Dëgjimet Buxhetore me Publikun në Gjakove-qytet, shk.fill.” Yll Morina”**

**Banorët përreth kësaj pjese te qytetit kërkuan që :**

**Datë: 06.09.2019, ora 17:00**

* Ndërtimi dhe rregullimi i kanalizimit ne rrugën “Elena Gjika “ ku 57 familje kane shume probleme me këtë kanalizim për shkak se gypat janë shume te ngushte dhe me kapacitet te vogël,
* Riparimi i kanalizimit ne rrugën “Londra”,
* Kërkohet mirëmbajtja e rrugës dhe kanalizimit te hani i Haraqisë,
* Kërkesa për ndërtimin e mini parqeve te shkolla “Prenk Jakova”
* Te sahat kulla do te parashihet parking nëntokësor, ndërtimi i trotuareve ,parking përgjatë QKMF-se, sepse nuk po ka vend parkingje brenda ne qytet, kjo forme e investimeve do te parashihet përmes partneritetit publiko-privat,
* Do vazhdon ndërtimi i shtratit te lumit Krena ,
* Fotot dhe njoftimet mortore te mos vendosen neper pemë, por te vendosen ne pano-tabela te veçanta enkas te parapara për këto njoftime ne lokacione te ndryshme te qytetit,
* Ne rrugën “Fadil Nimani” te vendosen 2 pengesa ne mes te rrugës te ashtuquajtur polic te shtrire ne mënyrë qe automjetet te zvogëlojnë shpejtësinë dhe te shmangen fatkeqësitë ne trafik.

1. **Dëgjimet Buxhetore me Publikun në Gjakove-qytet, shk.fill.” Zekerija Rexha”**

**Banorët përreth kësaj pjese te qytetit kërkuan që :**

**Datë: 06.09.2019, ora 18:00**

* Kërkesa për ndërtimin e sallës për edukatën fizike sepse ajo ekzistuesja është shume e vogël dhe nuk i plotëson nevojat e kësaj shkolle duke marre parasysh se kjo shkolle ka numër shume te madh te nxënësve,
* Pajisja me aparatura te reagensëve kimik për lenden e kimisë ne mënyrë qe nxënësve te iu demonstrohet ne praktike lënda ne fjale,
* Rregullimi dhe sanimi i kanalizimit ne rrugën e Qabratit te Xhamia e Kuqe,
* Një projekt – qendër për largimin e qeneve te rrugës sepse janë bere rrezik permanent për banoret dhe nxënësit qe frekuentojnë ne këtë shkolle,
* Kërkojmë te rregullohen 2 segmente te rrugës “Petro Nini Luarasi” deri te ngrohja e qytetit, për shkak te kësaj ngrohtoreje akoma nuk është kryer se ndërtuari kjo rruge,
* Kërkesa për te pasur te Mazllom Kepuska kyçje ne ngrohtoren e qytetit,
* Banesat kolektive do te kenë përparësi ne kyqje me ngrohje te qytetit.

1. **Dëgjimet Buxhetore me Publikun në sallën e Kuvendit të Komunës,**

**Banorët, pjesëmarrës në këtë dëgjim në mes tjerash kërkuan:**

**Datë: 09.09.2019, ora 10:00,**

* Të ndërtohen dhe rregullohet rrjeti i kanalizimit si ne qytet gjithashtu edhe ne zonat rurale si një nga investimet me te domosdoshme,
* Të vazhdohet me rregullimin e shtratit te lumit Krena, parkut qendror ne qytet.
* Rruga “Bujar Roka” te vazhdohet me u ndërtua deri te Ura e Tabakut me 4 korsi,
* Kërkesa për ndërtimin e rrugës dhe trotuareve deri te varrezat,
* Ndërtimi i një këndi te lojërave për fëmijët ne parkun qytetit ,
* Funksionalizimi i kinemasë se qytetit,
* Te përshpejtohet kryerja e punimeve te kanalizimit ne qytet nga operatori –kryesi i punëve sepse po bllokohet qarkullimi i njerëzve dhe automjeteve ne qytet,
* Te vazhdohet ,ndërtohet-sanohet rruga “Muharrem Domi”,
* Punët botore ne qytet te kryhen me shpejte nga operatoret ekonomik, ne mënyrë qe mos te ketë pengesa për qarkullimin-lëvizjen e njerëzve dhe automjeteve.

**RAPORT PËRMBLEDHËS:**

- Kryetari i Komunës së Gjakovës - z. Ardian Gjini përshëndeti te pranishmit qe po marrin pjese ne ketë dëgjim buxhetor si dhe vullnetin për te dëgjuar kërkesat e tyre lidhur me buxhetin për vitet 2020-2022, e qe kane te bëjnë me rritjen e mirëqenies se përgjithshme njerëzore per te gjithë banoret e komunës se Gjakovës.

Me këtë rast z. Gjini prezantoi edhe rritjen buxhetore. Kryetari tregoi për prioritetet e Komunës, që kryesisht kanë të bëjnë me infrastrukturën rrugore, ujësjellësin, kanalizimet qe do te kryhen ne qytet dhe fshatar nga grandet e BE- KFV gjermane dhe qe kap shumen disa milionëshe, investimet ne ndërtimin e shtratit te lumit Krena e cila po vazhdon. Ndërtimi i qarkoreve për hyrje dalje te qytetit ne drejtim te Prizrenit, pastaj te Prishtinës ne drejtim te Klinës, vazhdimi i rrugës “Bujar Roka” me 4 korsi deri te Ura e Tabakut , ne drejtim te Rekës se Keqe. Ndërtimi i zonës se lire ekonomike e cila se shpejti do fillon gjate këtij viti, kemi te parapara investime kapitale ne infrastrukture duke përfshi pothuajse te gjitha rajonet e komunës.

Z. Gjini potencoi edhe përkrahjen e vazhdueshme nga niveli qendrore ne shume sfera si ne infrastrukturën komunale dhe tregoi që për shumë projekte është zotuar edhe Ministria e linjës.

Drejtorët e pranishëm mbajtën shënime sipas kërkesave të banorëve dhe sipas komenteve e ankesave të banorëve të gjitha rajoneve.

- Drejtori i Drejtorisë për Buxhet dhe Financa – Durim Halilaj prezantoi Buxhetin Komunal për vitet 2020 – 2022, ku konstatoi së planifikimi i buxhetit është në përputhshmëri me Qarkoren e Parë Buxhetore 2020/01 dhe 2020/02 të pranuar nga MF-ve. Drejtori gjithashtu sqaroj para te pranishmeve burimet e financimit te buxhetit komunal siç janë : Grandi i Përgjithshëm, Grandi specifik për Arsim, për Shëndetësi, te hyrat vetanake komunale si dhe për here te pare edhe Grandi specifik për Teatro për komunën e Gjakovës, si dhe pjesëmarrjen e secilës kategori të shpenzimeve në buxhetin e planifikuar.

Drejtori i Drejtorisë për Buxhet dhe Financa – Durim Halilaj theksoi se buxheti i paraparë për Komunën e Gjakovës për vitin 2020 është 27,252,717.00 € që nënkupton se ka rritje në vlerën prej 2.467.544,.00 €, apo për +10 % krahasuar me vitin aktual 2019. Drejtori i Drejtorisë për Buxhet dhe Financa prezantoi tek të pranishmit edhe listën e projekteve kapitale të planifikuara për vitet 2020 – 2022. Mes tjerash ai theksoi se investimet kapitale për vitin 2020 parashihen te jene ne shume prej: 7.097.485,00 € , te cilat përbejnë 26,04 % te buxhetit total te komunës se Gjakovës për vitin 2020. Kjo rritje parashihet të vazhdojë në mënyrë progresive edhe për gjatë viteve 2021 , qe do jete ne shumen prej: 7.169.127,00 € dhe për vitin 2022 ne shumë prej: 7.574.231,00 €. Drejtori i Drejtorisë për Buxhet dhe Financa theksoi më tutje që buxheti është i limituar dhe se buxheti është i balancuar , i ekzekutueshëm, transparent , qe ka përfshi kërkesat e qytetareve edhe gjate dëgjimeve buxhetore dhe se projektet për investime kapitale përfshijnë në mënyrë proporcionale rajonet e komunës . Drejtori Z. Halilaj, sqaroi kodet e përbashkëta në listën e projekteve kapitale siç janë “Ndërtimi – Sanimi i rrugëve dhe trotuareve me kupëza” dhe “Sanimi dhe Ndërtim i rrugëve me asfalt” me q rast shume rruge-rrugica do te ndërtohen dhe sanohen ne tere territorin e komunës se Gjakovës

- Kryetari Gjini, Drejtori për Shërbime Publike z. Kastrati si dhe Drejtori për BF, z. Halilaj gjate diskutimeve dhe elaborimit te buxhetit , jepen sqarimet e nevojshme te pranishmeve se kanalizimi i ujërave të zeza është vlerësuar nga Komuna si një nder projektet me te mëdha , qe ka një kosto te larte dhe qe do financohet nga BE- KFV-gjermane, nga Qeveria qendror dhe ajo komunale. Pra, pas përfundimit te investimeve ne kanalizim, i gjithë kanalizimi do të kalojë si aset ne kompetencë e KRU Radoniqi.

- Në fund u ceke se Projekt buxheti komunal për vitet 2020-2022, u diskutua me banoret gjate 12 dëgjimeve buxhetore ,ne terë territorin e komunës se Gjakovës, me q ‘rast janë marrë parasysh kërkesat, sugjerimet dhe nevojat e ndryshme te banoreve , sidomos ato ne sferën e infrastrukturës komunale dhe sipas mundësive dhe ne kuadër te limiteve buxhetore është bere përpjekje që të inkorporohen në ketë buxhet.